**Pasientinformasjon**

**Anti-D til rhesus negative kvinner ved abort**

Du har tatt en blodprøver som viser at du har blodtype «Rhesus negativ».

**Hva er rhesus blodtype?**

Det finnes mange forskjellige blodtyper. Man arver blodtypene fra sine foreldre. Hver type består av forskjellige emner som kalles antigener. Disse er plassert på overflaten av de røde blodlegemene. Hos en person med en bestemt blodtype kan kroppens forsvarssystem gjenkjenne fremmede blodlegemer og danne antistoffer mot disse. De viktigste blodtypene finnes i ABO- og RH- blodtypesystem. Man er enten rhesus positiv eller rhesus negativ. 15% av befolkningen er rhesus negativ.

Under graviditet kan noe av fosterets blod komme over i mors blodbane. Er fosteret rhesus positivt, kan du som rhesus negativ danne antistoff (immuniseres) mot fosterets blod. Disse antistoffene kan igjen passere over til fosterets blod. Dette er sjeldent et problem i første svangerskap, men kan gi problemer i senere svangerskap.

**Hvorfor er det viktig for deg?**

I henhold til rutine bør du få en injeksjon med antistoffer. Behandlingen gis også til rhesus negative kvinner ved abort hvor en ikke kjenner fosterets rhesustype. Injeksjonen vil nøytralisere alle de røde blodlegemene fra fosteret som har kommet over i ditt blodomløp. Du vil derfor ikke kunne lage antistoffer mot disse blodlegemene. Det er ikke vanlig at man får bivirkninger av denne injeksjonen.

Revidert september 2018  
[www.sus.no/kvinneklinikken](http://www.sus.no/kvinneklinikken)